تورکیه باش ناظیر بینا‌لی ییل‌دیریم، سوریه‌ده ترور تشکیلاتی داعش ایله موباریزه‌ده تورکیه‌نین قیرمیزی خطینی آمریکانین یئنی حکومتینه ایضاح ائتدی.
ییل‌دیریم، بیر ترور تشکیلاتی‌نین دیگر بیر ترور تشکیلاتییلا یوخ ائدیلمه‌سی‌نین قبول ائدیله بیلمز اولدوغونو سؤیله‌دی.
باش ناظیر ییل‌دیریم، آلمانیانین مونیخ شهرینده هفته سونو تشکیل ائدیلن 53. مونیخ امنیت ایجلاسینداکی تماس‌لارینی قزئت و تلویزیون‌لارین نماینده‌لرینه قیمتلندیردی.
گوندمده، سوریه‌دکی گلیشمه‌لر و عملیات‌لار ایدی.
"بیر ترور تشکیلاتییلا بیر باشقا ترور تشکیلاتی‌نین یوخ ائدیلمه‌یه چالیشیلماسی دوغرو دئییل" ایفاده‌لرینه دقت چکن باش ناظیر ییل‌دیریم، ترور تشکیلاتی داعش ایله موباریزه‌ده الباب‌دان سونراسی اوچون تورکیه‌نین دستک وئره‌جگینی آنجاق عملیات‌لاردا ترور تشکیلات‌لاری‌نین قاتیلماماسی شرطی ایله قاتقی تامین ائده سؤیله‌دی.
تورکیه‌نین فیرات قالخانی چرچیوه‌سینده البابدا داعش ایله موباریزه ایستی‌لی نئیسه رقه‌ده ده عینی‌سی‌نین اولاجاغی‌نین وورغولایان باش ناظیر، بؤلگه‌ده اؤزگور سوریه اوردوسونون دستگی‌نین احتیماللاَ داوام ائدجگینی یئنی آمریکان رهبرلیگینه کؤچوردوک‌لرینی ایفاده ائتدی.
آمریکا رهبرلیگی ایله یئنی بیر صحیفه آچدیق‌لارینی وورغولایان ایلدیریم، آمریکا باشقان کؤمکچی مایک پئنس ایله (شنبه گونو آلمانیادا) ائتدیک‌لری گؤروشمه‌ده رقه عملیاتیندا بؤلوچو ترور تشکیلاتی پ.ک.ک-نین سوریه داوامی ی.پ.گ-نین یئر آلمایاجاغی تصوراتی الده ائتدیگینی قید ائتدی.
منبیج موضوعسونا دا توخونان باش ناظیر ییل‌دیریم، تورکیه‌نین منبیج ایله باغلی نیتی‌نین بللی اولدوغونون وورغولایاراق، منبیجدکی پ.ی.د عضولری‌نین تمیزلنمه‌سی اوچون آمریکانین مسئولیتینی یئرینه یئتیریلمه‌سینی گؤزلدیک‌لرینی ایضاح ائتدی.
البابدا تمیزلیک مرحله‌سینه کئچنده، یاناجاق اینتیقال یول‌لاری‌نین کسیلدیگینی ده ایضاح ائدن بینا‌لی ییل‌دیریم،
"البابدا نه قدر داعش‌لی اولورسا اولسون تمیزلنه‌جک" دئدی.
پ.ی.د-نین ده ترور تشکیلاتی اولدوغونون بیر دفعه داها وورغولایان باش ناظیر، فیرات چایی‌نین غربین‌دکی پ.ی.د وارلیغینی دا قیمتلندیردی.
باش ناظیر،
"ترور تهدیدی هارا‌دان گلیرسه گلسین بیزیم بونو قارشیلاما و آرا‌دان ائتمه حاقیمیز وار. بیز موتتفیکلریمیزین گلین پ.ی.د ایله دئییل تورکیه ایله بو ایشی ائدین دئییریک." دئدی.
ییل‌دیریم، سوریه‌ده، بوتون اتنیک قروپ‌لار کیمی کوردلرین ده سؤز صاحبی اولا بیله‌جگینی ایفاده ائتدی و "کوردلرله پ.ی.د-نین قاریشدیرماماق لازیم" دئیه ده علاوه ائتدی.
سوریه‌ده مقصدین نفوذ اوستون‌لوگو دئییل، دینج‌لیک تامین ائتمک اولدوغونون بیر دفعه داها وورغولایان باش ناظیر ییل‌دیریم، ایرانین رفتارینی دا قیمتلندیردی.
باش ناظیر بینا‌لی ییل‌دیریم، سوریه‌ده مذهب فرق‌لی‌لیگی‌نین اؤنه چیخاریلماسی‌نین قبول ائدیله بیلمز اولدوغونو ایفاده ائده‌رک، ایرانین بو موضوعیا مثبت قاتقیلارینی گؤزلدیک‌لرینی سؤیله‌دی.
فتح الله‌چی ترور تشکیلاتی (فتو) ایله موباریزه‌ده گلینن نقطه‌نی ده قیمتلن‌دیرن باش ناظیر ییل‌دیریم، آمئریکا باشقان کؤمکچی‌سی پئنجئین، "مسئله حقوقی اما آنلاشما‌لاریمیزا اویغون اولا‌راق چوخ جدی بیر شکیلده اله آلاجاغیق" دئمه‌سینی ده "بو بیزیم اوچون یئنی بیر وضعیت" دئیه آچیقلاما وئردی.
